อนุดิษฐ์ จี้ กสทช.-ดีอีเอส แก้ด่วน หลังสัญญาณเน็ตในที่ชุมนุมติดขัด
อนุดิษฐ์ เลขาธิการพรรคเพื่อไทย ขอ กสทช.-ดีอีเอส แก้ไขด่วน หลังสัญญาณเน็ต ในสถานที่ชุมนุมเริ่มไม่ราบรื่นติดขัด มีปัญหา ขณะนักการเมือง พรรคเพื่อไทย-ก้าวไกล ลงพื้นที่ติดตามสถานการณ์ชุมนุมวันที่ 16 ส.ค.2563 เวลา 18.30 น. น.อ.อนุดิษฐ์ นาครทรรพ เลขาธิการพรรคเพื่อไทย ในฐานะคณะทำงานติดตามการชุมนุมของนักเรียน นิสิต นักศึกษาและประชาชน เปิดเผยว่า ตนเองได้เข้ามาสังเกตการณ์การชุมนุมตั้งแต่ช่วงบ่าย พบว่าสถานการณ์ทั่วไปเรียบร้อยดี ไม่มีสิ่งผิดปกติแต่อย่างใด แต่พอช่วงเย็นเมื่อมีผู้ชุมนุมทยอยมาร่วมการชุมนุมมากขึ้น ปรากฏว่า การสื่อสารในรูปแบบต่างๆ ทั้งสัญญาณอินเทอร์เน็ตและโทรศัพท์เริ่มมีปัญหา ไม่สามารถใช้งานได้ ซึ่งถือเป็นเรื่องผิดปกติ เพราะการที่มีผู้ชุมนุมมารวมกันในพื้นที่เป็นจำนวนมาก ผู้ให้บริการทุกเจ้าสามารถเพิ่มประสิทธิภาพของช่องสัญญาณเพื่อให้การสื่อสารราบรื่นไม่ติดขัด แต่ในการชุมนุมครั้งนี้ กลับเกิดปัญหาเหมือนกับผู้ให้บริการละเลยหรือไม่ ซึ่งตนเองไม่อยากคิดว่าเกิดจากการขอความร่วมมือเพื่อปิดกั้นการสื่อสาร เพราะหากเป็นเช่นนั้นถือว่าเป็นการกระทำที่ขาดจริยธรรมอย่างรุนแรงตนจึงอยากเรียกร้องให้หน่วยงานที่เกี่ยวข้องรีบตรวจสอบเหตุการณ์ที่เกิดขึ้น เพื่อแก้ไขปัญหานี้โดยเร็วที่สุด โดยเฉพาะผู้ให้บริการทุกเจ้า กสทช. และกระทรวงดีอี และตนเองในฐานะคณะทำงานจะรายงานให้คณะกรรมาธิการที่เกี่ยวข้องทุกคณะได้รับทราบ และเรียกผู้ให้บริการ กสทช. กระทรวงดีอี และผู้เกี่ยวข้อง มาสอบถามและตรวจสอบในเรื่องนี้ต่อไปว่ามีการกระทำที่ลิดรอนสิทธิ์ของผู้ใช้บริการที่มาร่วมชุมนุมหรือไม่ต่อไปทั้งนี้ ผู้สื่อข่าวรายงานว่า นางอมรัตน์ โชคปมิตต์กุล ส.ส.พรรคก้าวไกล กรรมาธิการพัฒนาการเมือง และการมีส่วนร่วมฯ สภาผู้แทนราษฎร ได้เดินทางเข้าร่วมสังเกตการณ์ การชุมนุมของคณะประชาชนปลดแอก ที่อนุสาวรีย์ประชาธิปไตย ย้ำขอให้รัฐอย่าใช้ความรุนแรงกับประชาชน ระบุที่ผ่านมา ความรุนแรงมักเริ่มจากฝ่ายผู้มีอำนาจเพราะประชาชนไม่มีอาวุธขณะที่ กลุ่มส.ส.พรรคเพื่อไทย ในฐานะคณะทำงานเพื่อติดตามการชุมนุมเช่นกัน ก็ได้ลงพื้นที่สังเกตการณ์การชุมนุม บริเวณอนุสาวรีย์ประชาธิปไตย เพื่อเตรียมพร้อมสำหรับการประสานเจ้าหน้าที่เพื่อช่วยดูแลความสงบเรียบร้อย
อนุดิษฐ์ เลขาธิการพรรคเพื่อไทย ขอ กสทช.-ดีอีเอส แก้ไขด่วน หลังสัญญาณเน็ต ในสถานที่ชุมนุมเริ่มไม่ราบรื่นติดขัด มีปัญหา ขณะนักการเมือง พรรคเพื่อไทย-ก้าวไกล ลงพื้นที่ติดตามสถานการณ์ชุมนุม 
นักศึกษาชุมนุม,นักศึกษาประท้วง,ชุมนุมประชาธิปไตย​,อนุดิษฐ์ นาครทรรพ,ก้าวไกล,เพื่อไทย,ประชาชนปลดแอก,ข่าวทั่วไป